**Vanlige spørgsmål og svar om Nordisk Arktisk Samarbejdsprogram (NASP)**

**Hvis jeg synes mit projekt er tværfagligt, kan jeg så sætte kryds ved mere end et tema som prioritet?**

Nej det frarådes. De ansøgte projekter skal være klart temamæssigt fokuserede og det betyder at du kun sætter kryds under et af de prioritereterede temaer; planeten (planet), befolkningen (peoples), vækst og velstand (prosperity), fred (peace) eller samarbejde og partnerskaber (partnerships) ud fra hvor du skønner at fokus i dit projekt ligger.

**Jeg har et projekt som har Arktisk relevans men som ikke nødvendigvis involverer partnere i regionen. Får jeg støtte?**

Det er meget usandsynligt at projektet bliver godkendt til støtte eftersom det er en høj pritioritet at de projekter der støttes skal involvere interessenter, befolkning og organisationer i den arktiske region der fokuseres på, herindunder den oprindelige befolkning. Et af kriterierne er at der er sikret lokalt og regionalt ejerskab til projektet ved blandt andet at involvere befolkningen.

**Hvor vigtig er medfinansiering?**

Et af ønskerne for financiering er at der søges en sådan, men det er ikke et ultimativt krav – Det afhænger meget af typen af projekt. Vi vil derfor gerne kunne vurdere hvorvidt egenfinansiering er afgørende for hvert enkelt projekt og således vurdere vigtigheden deraf. Vi vil også gerne have indsigt i andre medfinansieringkilder og hvilke de er. Der er derfor et krav om tydelighed i den sammenhæng.

**Hvad er reglerne for budgetering?**

Større såvel som mindre projekter skal indeholde følgende:

* Et budgetresumé, som indgår direkte i ansøgningen.
* Et detaljeret budget udarbejdet i budgetskemaet.
* Budgetnoter, som beskriver evt. punkter i det detaljerede budget, som kræver en nærmere forklaring.

Budgettet skal indeholde alle udgifter relateret til indsatsen, som skal opstilles på overskuelig og gennemsigtig vis. Det er vigtigt for vurderingen af ansøgningen, at budgettet er nemt at overskue.

**Man kan søge om projekter som planlægningsmæssigt sigter mod en længde på op til tre år. Kan man søge flere end tre gange til samme projekt?**

Det er udelukket for det samme projekt at få bevilling der strækker sig ud over tre år.

**Støtter NASP projekter som allerede er i gang?**

Programmet støtter ikke projekter som allerede er gået i gang.

**Støtter NASP tilbagevendende projekter, eller projekter som tages op igen?**

Programmet støtter ikke tilbagevendende projekter eller projekter som tages op igen.

**Man kan søge om et projekt som i planen har en længde på op til tre år, hvorfor skal man så søge for hvert år, hvis man skal have sikret midler i hele perioden?**

Nordisk ministerråd bestemmer årligt om der skal bevilges midler til NASP programmet. Det gør at man på forhånd hverken kan eller vil sikre at projekter kan have finansiering i tre hele år. For det første skal projektlederne for de bevilgede projekter indlevere fremgangs-rapporter, som vil udgøre et vurderingsgrundlag sammen med ansøgningen det følgende år. Det skal således dokumenteres hvorvidt projektet skrider frem som planlagt. For det andet kan det ske at der i tilfælde af at der er mange rigtig gode ansøgninger i puljen det efterfølgende år at den nordisk arktiske vurderingskomité finder at kvaliteten af resultaterne fra et tidligere bevilget projekt ikke lever op til de kvaliteter der viser sig i de nye projekter. Og konsekvensen kan således blive at man beslutter ikke at fortsætte bevillingen til projekter som blev bevilget det foregående år.

**Med risikoen for ikke nødvendigvis at få financiering til et flerårigt projekt, hvordan kan man sikre sig at de resultater projektet frembringer kommer til nytte både for ansøgere, involverede lokalsamfund og for Ministerrådet?**

Såfremt man planlægger at søge om bevilling til et projekt der forventes at strække sig over flere år er det vigtigt at der i projektets udformning lægges op til at der for hvert år i projektforløbet indgår klart definerede resultater der både dokumenterer fremdriften i projektet, og som samtidig har en klar og entydig egenværdi i relation til feltarbejde, publicering, afholdelse af workshops, konferencer m.v.

**Hvilke kriterier er de mest vigtige at tage højde for i ansøgningen?**

Følgende kriterier vurderes højest:

* Om ansøgningen bidrager til at sikre en bæredygtig udvikling i Arktis, og hvordan!
* Om ansøgningen forholder sig klart til ligestilling og bedring af forholdene for børn og unge!
* Om ansøgningen specifikt målretter sig mod ét af de prioriterede temaområder og hvilket!
* Om ansøgningen stemmer overens med andet arbejde i nordisk ministerråd (arbejdsgrupper, formandskaber og regionalpolitik)!
* Om ansøgningerne indeholder egenfinansiering og er sammenhængende med andre finansielle instrumenter i regi af nordisk ministerråd!
* Om ansøgningerne har lokalt/regionalt ejerskab i form af partnere i projektet eller i form af, at projektet skaber gavn lokalt/regionalt!
* Om ansøgningerne bidrager med ny viden og/eller ekstraordinær faglig indsigt og udvikling på det gældende område!
* Om ansøgningerne skaber nordisk nytte, herunder styrker nordiske og arktiske netværker!
* Om projektet har mindst tre nordiske lande som projektdeltagere, en nordisk projektleder og opfylder Nordisk ministeråds gældende regler for projektvirksomhed!

**Et af hovedkriterierne er kravet til at projektet skaber nordisk nytte samt styrker nordiske og arktiske netværk? Hvordan?**

Bevillingen skal bidrage til nordisk nytte. Mindst ét af nedenstående kriterier skal være opfyldt:

* Aktiviteter, som ellers skulle gennemføres i nationalt regi, men hvor påviselige positive virkninger opnås ved fælles nordiske løsninger;
* Aktiviteter som manifesterer og udvikler nordisk samhørighed;
* Aktiviteter, som øger nordisk kompetence og konkurrencekraft, og
* Aktiviteter, der bidrager til, at styrke den samlede nordiske indflydelse internationalt”

**Hvis man afleverer ansøgning til fristen 1marts 2018 hvornår kan man forvente at høre noget om udfaldet af ansøgningen, og hvornår skal man i ansøgningen kunne regne med at kunne starte projektet?**

I princippet er det klogt at planlægge projektstart i juli, eftersom vurderingsprocessen og den endelige godkendelse af bevilgede projekter først er klar tidligst medio-ultimo juni måned. Muligheder for at svare på spørgsmål vedrørende vurderingen af de enkelte ansøgninger kan derfor ikke gives før slutningen af juni. Ligeledes udfærdiges kontrakter med bevilgede projekter i den periode, og når kontrakterne er underskrevet af Nordregio og ansøger vil projektet kunne gå igang.

**Kan man aflevere ansøgning til andre ansvarlige for programmet end email-adressen** **arctic@nordregio.se****?**

Projekter der sendes til andre end ovenstående adresse og efter ansøgningsfristens udløb vil ikke kunne komme i betragtning.